《秋旅遣怀兼柬易堂诸子 其四》
明代·曾灿

静掩高斋日已横，西风何地不孤征。天寒岁晏无车马，亲老家贫赖友生。

双鬓清秋容独卧，五陵长铗向谁鸣。年年刀尺空相忆，肠断人间砧杵声。

作者简介：（1626—1689）明末清初江西宁都人。原名传灿，字青藜，号止山。曾参南明唐王军事。败后为僧出游。回里筑六松草堂。以后出游东南，居苏州光福二十余年。晚年以笔舌糊口四方，卒于京师。曾选同时人诗为《过日集》，又有《六松草堂文集》、《西崦草堂诗集》等。